stanford-oval/wikipedia huggingface dataset:
קמרון קרטר-ויקרס
קריירת מועדונים

קרטר ויקרס גדל במחלקות הנוער של קאתוליק יונייטד וטוטנהאם הוטספר. ב-21 בספטמבר 2016 ערך קרטר-ויקרס את הופעת הבכורה שלו בקבוצה הבוגרת של טוטנהאם הוטספר, בניצחון 5-0 על ג'ילינגהאם במסגרת הסיבוב השלישי של גביע הפוטבול ליג. הוא לא ערך הופעות במדי המועדון במסגרת הפרמייר ליג.
ב-25 באוגוסט 2017 הושאל קרטר-ויקרס לשפילד יונייטד מהפוטבול ליג צ'מפיונשיפ. ב-12 בספטמבר ערך קרטר-ויקרס את הופעת הבכורה שלו במועדון, בניצחון 1-0 על בולטון וונדררס במסגרת המחזור השביעי בליגה לעונת 2017/2018. במשחק זה הבקיע את שערו היחיד במועדון. הוא ערך 17 הופעות ליגה במהלך תקופת ההשאלה.
ב-19 בינואר 2018 הושאל קרטר-ויקרס עד לתום עונת 2017/2018 לאיפסוויץ' טאון מהפוטבול ליג צ'מפיונשיפ. ב-20 בינואר ערך את הופעת הבכורה שלו במועדון, בתיקו 1-1 נגד בולטון וונדררס במסגרת המחזור ה-28 בליגה. הוא ערך 17 הופעות ליגה במועדון במהלך תקופת ההשאלה.
ב-25 באוגוסט 2018 הושאל קרטר-ויקרס למשך עונה אחת לסוונסי סיטי מהפוטבול ליג צ'מפיונשיפ. ב-15 בספטמבר ערך את הופעת הבכורה שלו במועדון, בתיקו 0-0 נגד נוטינגהאם פורסט במסגרת המחזור השביעי בליגה לעונת 2018/2019. בסך הכל ערך 30 הופעות ליגה במדי המועדון במהלך תקופת ההשאלה.
ב-8 באוגוסט 2019 הושאל קרטר-ויקרס לסטוק סיטי מהפוטבול ליג צ'מפיונשיפ. ב-13 באוגוסט ערך את הופעת הבכורה שלו במועדון, בניצחון 1-0 על ויגאן את'לטיק במסגרת הסיבוב הראשון של גביע הפוטבול ליג. ב-24 באוגוסט ערך את הופעת הבכורה שלו בליגה במדי המועדון, בהפסד 3-0 ללידס יונייטד במסגרת המחזור החמישי לעונת 2019/2020. בסך הכל ערך 12 הופעות ליגה במדי המועדון במהלך תקופת ההשאלה.
ב-30 בינואר 2020 הושאל קרטר-ויקרס ללוטון טאון מהפוטבול ליג צ'מפיונשיפ עד לתום עונת 2019/2020. ב-1 בפברואר ערך את הופעת הבכורה שלו במועדון, בהפסד 2-0 לווסט ברומיץ' אלביון במסגרת המחזור ה-30 בליגה. בסך הכל ערך 16 הופעות ליגה במדי המועדון במהלך תקופת ההשאלה.
ב-16 באוקטובר 2020 הושאל קרטר-ויקרס למשך עונה אחת לבורנמות' מהפוטבול ליג צ'מפיונשיפ. ב-9 בינואר 2021 ערך את הופעת הבכורה שלו במועדון, בניצחון 4-1 על אולדהאם אתלטיק במסגרת הסיבוב השלישי של גביע ה-FA. ב-16 בינואר ערך את הופעת הבכורה שלו בליגה במדי המועדון, בהפסד 1-0 ללוטון טאון במסגרת המחזור ה-24 בליגה לעונת 2020/2021. ב-3 במרץ הבקיע את שערו היחיד במועדון, בניצחון 2-1 על בריסטול סיטי במסגרת המחזור ה-34 בליגה. הוא ערך 23 הופעות ליגה במדי המועדון.
ב-31 באוגוסט 2021 הושאל קרטר-ויקרס למשך עונה אחת לסלטיק מליגת העל הסקוטית. ב-11 בספטמבר ערך את הופעת הבכורה שלו במועדון, בניצחון 3-0 על רוס קאונטי במסגרת המחזור החמישי בליגה לעונת 2021/2022. במשחק זה הבקיע את שער הבכורה שלו במועדון. ב-16 בספטמבר ערך את הופעת הבכורה שלו בליגה האירופית, בהפסד 4-3 לריאל בטיס במסגרת שלב הבתים לעונת 2021/2022. הוא ערך 33 הופעות ליגה במועדון במהלך תקופת ההשאלה, בהן הבקיע ארבעה שערים. הוא זכה עם המועדון באליפות סקוטלנד ובגביע הליגה הסקוטית.
ב-10 ביוני 2022 חתם קרטר-ויקרס על חוזה קבוע לארבע עונות בסלטיק. ב-6 בספטמבר ערך את הופעת הבכורה שלו בליגת האלופות, בהפסד 3-0 לריאל מדריד במסגרת שלב הבתים לעונת 2022/2023.
קריירה בינלאומית

ב-14 בנובמבר 2017 ערך קרטר-ויקרס את הופעת הבכורה שלו בנבחרת ארצות הברית, בתיקו 1-1 נגד נבחרת פורטוגל במשחק ידידות.
נכלל בסגל נבחרת ארצות הברית לטורניר מונדיאל 2022 ולקופה אמריקה 2024.
תארים

אליפות סקוטלנד (3): 2021/2022, 2022/2023, 2023/2024
הגביע הסקוטי (2): 2022/2023, 2023/2024
גביע הליגה הסקוטית (2): 2021/2022, 2022/2023
הערות שוליים

↑  Cameron Carter-Vickers: Sheffield United sign Tottenham defender on loan באתר BBC, ‏ 25 באוגוסט 2017 (באנגלית)
↑  Town sign Carter-Vickers באתר הרשמי של איפסוויץ' טאון, 19 בינואר 2018 (באנגלית)
↑  Swans sign Carter-Vickers באתר הרשמי של סוונסי סיטי, 25 באוגוסט 2018 (באנגלית)
↑  Stoke City transfer news: Cameron Carter-Vickers becomes signing number nine באתר Stoke Sentinel, ‏ 8 באוגוסט 2019 (באנגלית)
↑  Cameron Carter-Vickers: Luton Town sign Tottenham defender on loan באתר BBC, ‏ 30 בינואר 2022 (באנגלית)
↑  Carter-Vickers joins on loan באתר הרשמי של בורנמות', 16 באוקטובר 2020 (באנגלית)
↑  Celtic loan for Carter-Vickers באתר הרשמי של טוטנהאם הוטספר, 31 באוגוסט 2021 (באנגלית)
↑  Cameron Carter-Vickers: Celtic complete permanent transfer - fee, length of contract, what player and coach had to say באתר msn, ‏ 10 ביוני 2022 (באנגלית)
↑  Berhalter names 26 player USMNT roster for 2022 FIFA World Cup באתר הרשמי של פדרציית הכדורגל של ארצות הברית, 9 בנובמבר 2022 (באנגלית)
| נבחרת ארצות הברית – מונדיאל 2022 |
| --- | --- | --- |
|  1 טרנר •  2 דסט •  3 צימרמן •  4 אדמס •  5 רובינסון •  6 מוסא •  7 ריינה •  8 מקני •  9 פריירה •  10 פוליסיק •   11 ארונסון •  12 הורבאט • 13 רים •  14 דה לה טורה • 15 לונג • 16 מוריס • 17 רולדן • 18 מור • 19 רייט • 20 קרטר-ויקרס • 21 ואה • 22 ידלין • 23 אקוסטה • 24 סרג'נט • 25 ג'ונסון • 26 סקאלי • מאמן: ברהלטר |  1 טרנר •  2 דסט •  3 צימרמן •  4 אדמס •  5 רובינסון •  6 מוסא •  7 ריינה •  8 מקני •  9 פריירה •  10 פוליסיק •   11 ארונסון •  12 הורבאט • 13 רים •  14 דה לה טורה • 15 לונג • 16 מוריס • 17 רולדן • 18 מור • 19 רייט • 20 קרטר-ויקרס • 21 ואה • 22 ידלין • 23 אקוסטה • 24 סרג'נט • 25 ג'ונסון • 26 סקאלי • מאמן: ברהלטר | ארצות הברית |
| נבחרת ארצות הברית – קופה אמריקה 2024 |
| --- | --- | --- |
|  1 טרנר •  2 קרטר-ויקרס •  3 ריצ'רדס •  4 אדמס •  5 א. רובינסון •  6 מוסא •  7 ריינה •  8 מקני •  9 פפי •  10 פוליסיק •   11 ארונסון •  12 מ. רובינסון • 13 רים •  14 דה לה טורה • 15 קרדוסו • 16 מור • 17 טילמן • 18 הורבאט • 19 רייט • 20 באלוגון • 21 ואה • 22 סקאלי • 23 לונד • 24 מקנזי • 25 ג'ונסון • 26 סרג'נט • מאמן: ברהלטר |  1 טרנר •  2 קרטר-ויקרס •  3 ריצ'רדס •  4 אדמס •  5 א. רובינסון •  6 מוסא •  7 ריינה •  8 מקני •  9 פפי •  10 פוליסיק •   11 ארונסון •  12 מ. רובינסון • 13 רים •  14 דה לה טורה • 15 קרדוסו • 16 מור • 17 טילמן • 18 הורבאט • 19 רייט • 20 באלוגון • 21 ואה • 22 סקאלי • 23 לונד • 24 מקנזי • 25 ג'ונסון • 26 סרג'נט • מאמן: ברהלטר | ארצות הברית |
קלישי

| --- | --- |
סמל קלישיסמל קלישי

 מדינה:  צרפת צרפת
 חבל:  איל-דה-פראנס איל-דה-פראנס
 מושל:  Rémi Muzeau
 שטח:  3.08 קמ"ר
 גובה:  30 מטרים
 אוכלוסייה:  ‏
  ‑ בקומונה:  64,849 (1 בינואר 2021)
 קואורדינטות:  48°54′13″N 2°18′20″E﻿ / ﻿48.903611111111°N 2.3055555555556°E﻿ / 48.903611111111; 2.3055555555556 
 אזור זמן:  UTC+1
 https://www.ville-clichy.fr
  מפת מיקום  מפה מפורטת   (למפת צרפת מוגדלת) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי קלישי(למפת צרפת רגילה) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי קלישי(למפת איל-דה-פראנס רגילה) פריז ורסאי מלאן אוורי פונטואז נורמנדי סאנטר-עמק הלואר בורגון פראנש-קונטה  גר. אסט  או-דה-פראנס קרטיי מוקלישי(למפת איל-דה-פראנס מוגדלת) פריז ורסאי מלאן אוורי פונטואז נורמנדי סאנטר-עמק הלואר בורגון פראנש-קונטה  גר. אסט  או-דה-פראנס קרטיי מוקלישי  he tabBackground:;tabBorder:#aaa;defaultTab:0;
 
קְלִישִי (בצרפתית: Clichy) היא קומונה בצרפת ופרבר של פריז, מצפון-מערב לעיר פריז. קלישי תחומה בין נהר הסן מצפון-מערב ובולוואר פריפריק (גבולה המוניציפלי של העיר פריז) מדרום-מזרח.
היסטוריה

שם המקום מופיע בכתובים מן המאה השישית כאחוזת אציל גאלי ששמו בלטינית קלפיוס (Cleppius) ולפיכך נקראה Clippiacum (קליפיאקום) ובהמשך שובש השם ל-Clichiacum (קלישיאקום).
במאה השביעית היה המקום בירתו של המלך המרובינגי דגוברט הראשון. מן המאה ה-13 הוגדרה רמת קלישי כ-garenne כלומר פארק-ציד של אציל ושמה היה לפיכך Clichy-la-Garenne, שם שעדיין נמצא בשימוש בלתי רשמי. בעת המהפכה הצרפתית הוסרה הקונוטציה המעמדית של השם ונקבע שמו של המקום כ"קלישי הפטריוטית" (Clichy-la-Patriote). לאחר המהפכה הוסרו התוספות והשם נקבע ל"קלישי" ללא תוספות.
ב-1830 אוחדו מספר התיישבויות ברמת קלישי לקומונה בשם Batignolles-Monceau. בשנת 1860 נכללו רוב אדמות הקומונה במסגרת הרובע השבעה-עשר של פריז וסופחו לעיר כחלק מתוכנית אוסמן להתחדשות פריז. רוב החלקים שנותרו מחוץ לעיר מהווים את קלישי כיום, חלק אחר אוחד ב-1867 עם חלקים מניי-סיר-סן ליצירת הקומונה לוולואה-פרה (Levallois-Perret).
בקלישי נמצאים מטות של חברות רב-לאומיות כגון חברת הקוסמטיקה לוריאל, חברת הציוד המשרדי Bic והמטה הצרפתי של חברת סוני. כן ממוקם בה מטה רשת בתי הכלבו הצרפתית Monoprix.
תחבורה

אוטובוסי RATP ‏74, 174 ו-274, קו 13 של הרכבת התחתית של פריז וקו C של ה-RER מקשרים את קלישי עם מרכז פריז והפרברים הסמוכים. RATP מפעילה גם את קו TUC הפנימי הסובב בפרבר. כן נמצאת בקלישי תחנת הרכבת Clichy-Levallois המשרתת את קווי הטווח הקצר והבינוני (Transilien) היוצאים מתחנת סן לאזאר בפריז לכיוון צפון-מערב.
ערים תאומות

קלישי היא עיר תאומה של הערים:
אוסטריה סנקט פלטן, אוסטריה
גרמניה היידנהיים אן דר ברנץ, גרמניה
ויילס מרת'יר טידוויל, ויילס
פורטוגל סנטו טירסו, פורטוגל
ספרד רובי, קטלוניה, ספרד
לונדון סאת'ק, לונדון, אנגליה
הרשות הפלסטינית בית סאחור, הרשות הפלסטינית (מ־2009)
קמרזאורוס

| קמרזאורוס |
| --- | --- |
  השוואה של מיני הקמרזאורוס לאדם
תקופה
יורה עליון, 155–145 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
אינפרא־סדרה:: זאורופודה
על־משפחה:: Macronaria
משפחה:: קמרזאוריים
סוג:: קמרזאורוס
מינים
  C. supremus Cope, 1877a   C. grandis (Marsh, 1877)   C. lentus (Marsh, 1889)   C. lewisi? (Jensen, 1988)
שם מדעי
 Camarasaurus ‏א. ד. קופ (1877)

קמרזאורוס (שם מדעי: Camarasaurus) הוא סוג של דינוזאור זאורופוד ממשפחת קמרזאוריים שהיה נפוץ באמריקה הצפונית בשלהי תור היורה בגיל היורה עליון, כ-155 עד 145 מיליון שנה לפני זמננו.
תיאור

קמרזאורוס היה הזאורופוד הנפוץ ביותר בזמנו וגם השתמר היטב. נתגלו מאובנים רבים של קמרזאורוס כולל כתריסר שלדים כמעט שלמים ואף גולגולות במצב טוב (דבר די נדיר עבור זאורופודים).
הקמרזאורוס היה זאורופוד בינוני. אורכו המרבי של המין הנפוץ ביותר C. lentus היה 15–18 מטר ומשקלו פחות מ-15 טון. המין הגדול ביותר, C. supremus, הגיע עד לאורך של 23 מטר ומשקל מרבי של עד 47 טון.
הגולגולת של קמרזאורוס הייתה דמוית קופסה ריבועית מעוגלת וחזיתה מקושתת במקצת. החוטם היה קהה. בגולגולת היו מספר פתחים גדולים, שנועדו לא רק לעיניים אלא גם לאף (שהיה כנראה גדול במיוחד). שיניו היו דמויי אזמל ומוקמו לאורך הלסת. הן היו חזקות ומוצקות יותר משיני הדיפלודוקיים ולכן משערים שאכל חומר צמחי קשה יותר.
בכל רגל היו 5 אצבעות. בכל אחת מהרגליים הקדמיות אחת מהאצבעות הסתיימה בטופר חד. הרגליים הקדמיות היו קצרות יותר מהרגליים האחוריות. צווארו וזנבו היו קצרים יחסית ביחס לזאורופודים בגודל דומה.
כדי להפחית ממשקלו, חוליות רבות היו חלולות ובתוכן היו שקי אוויר המחוברים לריאות. מאחר שבעת גילוי הקמרזאורוס אפיון זה לא היה ידוע בקרב הפלאונטולוגים הוא נחשב למשהו ייחודי ונתן לו את שמו Camarasaurus - "לטאה בעלת תאים".
פלאוביולוגיה

על סמך מספר שלדי קמרזאורוס שנמצאו יחדיו הפלאונטולוגים משערים שקמרזאורוס חי במשפחות או בעדרים. נתגלו גם קיני קמרזאורוס, ובהם הביצים המסודרות בטור ולא באופן מעגלי נאה ומוקפד כמו בדינוזאורים אחרים. ככל הנראה, הקמרזאורוס לא טיפל בצאצאיו.
בעבר סברו הפלאונטולוגים שקמרזאורוס בלע חלוקי קיבה (גסטרוליתים) כדי שיעזרו לו לטחון את המזון בתוך הקיבה. כיום הנטייה היא לשלול סברה זו. קמרזאורוס כנראה לעס במידה מסוימת את המזון בשיניו החזקות ולעיכול בקיבה עזרו חיידקים וחד-תאיים אחרים שפירקו את התאית וחומרים אחרים. מאחר שקמרזאורוס אכל צמחים קשים יותר מאשר הדיפלודוקיים הם יכלו לחלוק את אותו בית גידול מבלי להתחרות ביניהם.
בתרבות

הקמרזאורוס מופיע בתוכנית כשהדינוזאורים שוטטו באמריקה של ערוץ דיסקברי בתור דינוזאור צמחוני שחי בערבות היורה.
הוא מופיע בסדרות הטבע הדינוזאורים!, פלאווורלד ומועדון הקרב הג'ורסי.
בזיכיון פארק היורה מופיע קמרזאורוס בספר פארק היורה כאוכל עשב גדול (ייתכן שמבלבל עם אפטוזאורוס). קמרזאורוס היה אמור להיראות בעולם היורה: נפילת הממלכה אך נחתך מהעריכה.
הוא נראה במשחקי המחשב: פארק היורה 3: בניית פארק, Jurassic Park Builder, Jurassic Park: Operation Genesis, "Jurassic World Evolution", "Prehistoric Kingdom" ו-"dinosaur world mobile".
גלריה

גולגולת של C. lentus
שחזור של קמרזאורוס
הערות שוליים

↑  ד"ר תומאס ר. הולץ הבן,  נספח סוגי הדינוזאורים (הסברים), מעודכן לינואר 2012 - עמ' 32.
שלד במוזיאון טירל המלכותי
קניין אותיות

קנין אותיות הוא שם שנתנו חז"ל להקנאת שטר חוב לאדם אחר (הסבת שטר). השטר, בו נכתב כי אדם מסוים חייב לחברו סכום כסף, מוקנה על ידי המלווה לאדם שלישי, ולו ניתנת זכות הגבייה מעתה.
המחלוקת

רבי יהודה הנשיא וחכמים נחלקו במסכת בבא בתרא אודות אופן קניין זה.
המחלוקת > שיטת רבי יהודה הנשיא

לפי רבי יהודה הנשיא, ואביו רבן שמעון בן גמליאל, כדי להקנות חוב הכתוב בשטר לאדם שלישי, די במסירה, שהוא מסירת השטר מידי המלווה לידי הקונה.
לפי פרשנותם של תוספות, אין הכוונה לקנין מסירה הרגיל, שכן נכסים ניידים אינם נקנים במסירה; לפי שיטתו הכוונה היא לקניין משיכה, שנהיה על ידי שהקונה מושך את השטר לרשותו, אלא שבנוסף לכך צריך גם את דעתו של המלווה שיקנה במעשה המשיכה את החוב ללווה, שכן כדי להעביר את שעבוד הגוף מהמלווה ללווה יש צורך בדעתו של המלווה להעביר את השעבוד וזאת קוראה הגמרא בשם "מסירה" למרות שאין צורך במסירה מיד ליד; לפי פירוש אחר בתוספות, יש צורך בשני הקניינים גם יחד, מסירה מיד ליד ומשיכה על ידי הקונה, על ידי המשיכה קונה את החוב, ועל ידי המסירה קונה את השעבוד שבתוכו.
לפי פירושם של התוספות, סובר רבי יהודה הנשיא שרק מסירה הוא הקניין המתאים לשטר, שכן קניין משיכה אינו מתאים כאן כלל; משיכה מתאימה רק בדבר שגופו ממון, הוא עצמו הדבר הנקנה, וכעין קניית חפצים ניידים או קרקעות, שהם עצמם הדבר הנקנה, אם כן על ידי המשיכה מראה המושך את בעלותו עליהם. אך בקניין כזה, שבא רק לסמל העברת הבעלות רוחנית על החוב מהמלווה לאדם אחר, יש צורך במעשה מצד המלווה המורה על העברת הבעלות.
המחלוקת > שיטת חכמים

שיטת חכמים היא שקניין כזה נקנה רק על ידי צירוף של שני קניינים; שטר, שהוא כתיבת שטר על ידי המלווה שהוא מקנה לאדם זה את ההלוואה (וכמובן מסירת השטר לידיו), וכן מסירת השטר עצמו. הראשונים מסבירים שהשטר אינו בעצם קניין שטר, אלא הוא רק כעין שטר ראייה, שמהווה סימן על דבר מסוים. כך גם כאן השטר רק מורה על מעשה המסירה, שאינו רק על הנייר עצמו, אלא גם על החוב הכתוב בו; על ידי הכתוב בשטר, ניכר למפרע ולהבא שמעשה המסירה הוא על החוב, והשטר מהווה גם כעין קניין ומחיל על המסירה חלות משמעותית יותר.
בשטר יש לכתוב "קני לך איהו וכל שעבודיה ", כלומר מקנה אני לך את השטר ואת כל השעבודים הנלווים.
המחלוקת > פרשנות למחלוקת ההלכתית

לפי דבריהם של כמה מהראשונים, המחלוקת האם אותיות נקנות במסירה או לא, תלויה בעצם במחלוקת של רבי מאיר ורבי אלעזר האם עדי חתימה כרתי או עדי מסירה כרתי, והדעה האומרת כי אותיות הנקנות במסירה סבורה כרבי אלעזר; בהתאם לכך פוסקים כמה מהראשונים, כי לפי שיטתם - שההלכה נפסקת כרבי אלעזר רק בגט ולא בשאר שטרות - אין אותיות נקנות במסירה.
לפי פרשנותו של רבי חיים מבריסק, מחלוקתם של רבי מאיר ורבי אלעזר היא האם מכיוון שחלות השטר נגרמת על ידי העדים, על חתימת העדים להיות בשטר עצמו, שהרי עדותם היא אשר עושה את תוקף השטר, ומכיוון שכך גם חלק זה צריך שיהיה כתוב בשטר, או שמא די בכך שהעדות תהיה על פה. זו היא גם המחלוקת האם ניתן להקנות שטר על ידי מסירתו לקונה אחר, או שמא לא ניתן להקנות שטר כך שהוא יהיה של אדם שלישי, ללא שדבר זה עצמו יהיה כתוב בשטר, לפי שיטת רבי מאיר שכל מה שגורם לחלות השטר צריך שיהיה כתוב בשטר, לא די בכך שהמסירה ואחיזת הלוקח בשטר מוכיחה על בעלותו על השטר, כדי שהוא יהיה מושלם, אלא גם מכירה זו צריכה להכתב בשטר.
המחלוקת > פסק ההלכה

אמימר פוסק כרבי יהודה הנשיא שאותיות נקנות במסירה וכן פסק הרשב"ם. התוספות בשם רב יהודאי גאון מביאים גרסה אחרת, שהפסק הוא שאין אותיות נקנות במסירה.
מחילת השטר

לאחר מכירת השטר, אם בחר המלווה למחול את החוב ללווה החוב מחול, למרות שבכך נגרם הפסד לקונה השטר. הראשונים התלבטו בטעם הדבר. יש שסוברים שהסיבה היא מכיוון שקניין זה, של הקנאת השטר לאדם אחר, אינו מחיל למעשה את העברת החוב עצמו מהמלווה ללווה, אלא רק נותן זכות גבייה לאדם הקונה, אבל השעבוד עצמו נמשך עדיין מהמלווה ללווה, אלא שהוא קנוי לקונה לגבותו ולכן אם מחל המלווה - ונמחל החוב, אין גבייה של השטר למעשה. לפי הסבר אחר המובא בראשונים, קניין זה אינו אלא מדרבנן.
על המוכר המוחל, לשלם לקונה את דמי הנזק, מדין דינא דגרמי.
הערות שוליים

↑  תלמוד בבלי, מסכת בבא בתרא, דף ע"ה, עמוד ב'.
↑  תלמוד בבלי, מסכת בבא בתרא, דף קס"ט, עמוד ב'.
↑  שם ד"ה אי כרבי.
↑  מובא בדברי התוספות רי"ד בסוגיא.
↑  בחידושי הגר"ח על הש"ס מהדורת תשס"ח בסימן על אותיות נקנות במסירה והסבר על מחלוקת רבי אלעזר ורבי מאיר.
↑  ראו בתוספות תלמוד בבלי, מסכת כתובות, דף כ', עמוד א'.
↑  שיטת רבינו תם כמובא בר"ן בכתובות פ"ו ע"א. ועל פי הסבר חידושי הגר"ח (סטנסיל) על מסכת כתובות.
קרל קוקס

| --- | --- |

קרל קוקס, 2005
 לידה:  29 ביולי 1962 (בן 62) אולדהאם, הממלכה המאוחדת 
 שם במה:  Conquer 
 מוקד פעילות:  הממלכה המאוחדת 
 תקופת הפעילות:  מ-1988
 עיסוק:  תקליטן, מפיק מוזיקלי
 סוגה:  טכנו, טק האוס, שיקגו האוס
 שפה מועדפת:  אנגלית 
 חברת תקליטים:  Intec Digital, אנטרטיינמנט וואן מיוזיק 
 פרסים והוקרה:  פרסי מוזיקת הדאנס הבין-לאומי (2019) 
 www.carlcox.com
 פרופיל ב-IMDb
 
קרל קוקס (באנגלית: Carl Cox; נולד ב-29 ביולי 1962) הוא מפיק מוזיקלי ותקליטן טכנו והאוס בריטי ידוע. קוקס ידוע כאחד התקליטנים המובילים בעולם ובעל שתי חברות תקליטים: "אינטק רקורדס" ו"תקליטי המאה ה-23".
קרל קוקס נולד באולדהאם, בריטניה. הוא החל לתקלט באמצע שנות ה-80 במועדונים במנצ'סטר. פריצתו הגדולה באה בשנת 1991 כאשר עשה רמיקס לטראק של פול אוקנפולד, "I Want You". הרמיקס הפך ללהיט גדול בכל רחבי אירופה.
קוקס היה התקליטן הראשון שזכה במקום הראשון ב"מצעד 100 התקליטנים של מגזין דיג'יי" בשנת 1997.
כיום יש לו תוכנית רדיו בשם Global שמשודרת ב-24 מדינות שונות בעולם.
דיסקוגרפיה

1996- At The End Of The Cliche
1999- Phuture 2000'
2005- Second Sign
2011 - All Roads Lead To The Dancefloor
רוברטו סנסיני

רוברטו נסטור סנסיני (ספרדית: Roberto Néstor Sensini; נולד ב-12 באוקטובר 1966 בעיירה ארוז'ו סקו שבפרובינציית סנטה פה) הוא מאמן כדורגל ארגנטינאי. סנסיני, נחשב לאחד הבלמים המוערכים של ארגנטינה ואודינזה ושיחק מרבית שנותיו בסרייה א'. הוא מכונה בארגנטינה בוקיטה (פה קטן).
קריירה כשחקן

סנסיני החל לשחק במועדון ניואל'ס אולד בויס ב-23 בנובמבר 1986. שיחק בקבוצה כבלם עד שנת 1990. במהלך שנים אלו זכתה הקבוצה באליפות. ב-1990 עבר סנסיני למועדון אודינזה האיטלקי. סנסיני שיחק בקבוצה זו עד 1994 ועבר לפארמה, אז אחת מקבוצות הצמרת של איטליה. בתקופתו בפארמה זכתה הקבוצה פעמיים בגביע אופ"א ובגביע האיטלקי. אחרי 5 עונות במועדון עבר סנסיני ב-1999 ללאציו, הוא אמנם היה שותף לזכייתה הן באליפות והן בגביע איטליה אך מיעט לשחק בשורותיה ולבסוף, בשנת 2001 חזר לעונה נוספת בפארמה שזכתה בגביע שני.
ב-2002 חזר סנסיני לאודינזה ושיחק בה עד פרישתו ב-2005. למרות גילו המתקדם, הציג סנסיני יכולת טובה וצבר אהדה בקרב אוהדי הקבוצה אשר ראו בו כאחד מסמלי המועדון. בשנותיו האחרונות באיטליה זכה סנסיני לכינוי "nonno" (סבא באיטלקית).
קריירה כשחקן > במדי הנבחרת

סנסיני היה שותף לסגל ארגנטינה בשלושה מונדיאלים - מונדיאל 1990, מונדיאל 1994 ומונדיאל 1998. בגמר מונדיאל 1990, תיקול שלו עם רודי פלר הביא לפנדל שנוי במחלוקת (מצלמות הטלוויזיה הראו שלא הייתה עבירה) אותו ניצלה גרמניה כדי לכבוש את שער הניצחון בדקות הסיום של המשחק.
סנסיני היה שותף לזכייתה של ארגנטינה במדליית הכסף באולימפיאדת אטלנטה (1996).
קריירה כמאמן

לאחר פרישתו ממשחק, מונה סנסיני ב-10 בפברואר 2006 כמאמן זמני של אודינזה אשר נקלעה לקשיים אך התפטר מתפקידו ב-20 במרץ. לקראת סוף שנת 2007 מונה סנסיני כמאמנה של אסטודיאנטס לה פלאטה לאחר עזיבתו של דייגו סימאונה לטובת אימון ריבר פלייט.
תארים

ניואל'ס אולד בויס
אליפות ארגנטינה - 1 (1988)
פארמה
גביע אופ"א - 2 (1994/1995, 1998/1999)
גביע איטלקי - 2 (1998/1999, 2001/2002)
סופר קאפ אירופאי - 1 (1993)
לאציו
אליפות איטליה - 1 (1999/2000)
גביע איטלקי - 1 (1999/2000)
סופר קאפ אירופאי - 1 (2000)
סופר קאפ איטלקי - 1 (2000)
ארגנטינה האולימפית
מדליית הכסף - 1 (אולימפיאדת אטלנטה (1996))
קרל קונדמן

| --- | --- |

 לידה:  15 ביוני 1838 וינה, האימפריה האוסטרית 
 פטירה:  9 ביוני 1919 (בגיל 80) וינה 
 מקום קבורה:  בית הקברות המרכזי בווינה 
 מקום לימודים:  האקדמיה לאמנויות בווינה 
 תחום יצירה:  פיסול 
 יצירות ידועות:  אנדרטת גרילפרצר, מזרקת פאלאס אתנה, אנדרטת טגטהוף 
 
קרל קונדמן (בגרמנית: Carl Kundmann;‏ 15 ביוני 1838, וינה – 9 ביוני 1919, וינה) היה פסל אוסטרי.
קריירה

קונדמן למד באקדמיה לאמנויות בווינה ואחרי שש שנים עבר לדרזדן ללמוד אצל ארנסט יוליוס האנל.
קנדמן גר ברומא בין השנים 1865–1867 שם עבד על עיצוב מונומנט שוברט עבור הפארק העירוני בווינה בהזמנת אגודת המקהלות הוינאית, בבסיס הפסל שהוצב בשנת 1872 מוקמו שלושה תבליטים מאת תאופיל הנסן, עבודה זאת הקנתה לו מעמד פרופסור באקדמיה לאמנויות של וינה שם לימד עד לפרישתו בשנת 1909.
חלק מעבודותיו מוצבות ברינגשטראסה.
גלריה

פרנץ שוברט בפארק העירוני בווינה
אתנה במזרקת אתנה בחזית הפרלמנט האוסטרי
אלגוריות של הנהרות ולטאבה ואלבה במזרקת אתנה בחזית הפרלמנט האוסטרי
אפולו בבורגתיאטר
פרנץ גרילפרצר באנדרטת גרילפרצר בווינה
קרוט

ערך זה עוסק במוזיקאית אוקראינית. אם התכוונתם למשמעות אחרת, ראו .
| --- | --- |

 לידה:  21 בפברואר 1996 (בת 28) חמלניצקי, אוקראינה 
 שם לידה:  מרינה ולריבנה קרוט
 מוקד פעילות:  אוקראינה אוקראינה
 תקופת הפעילות:  מ-2016
 מקום לימודים:  בית הספר למוזיקה חמלניצקי 
 עיסוק:  זמרת ‏•‏‏ נגנית בנדורה
 סוגה:  מוזיקת נשמה 
 שפה מועדפת:  אוקראינית, אנגלית 
 כלי נגינה:  בנדורה 
 
מרינה ולריבנה קרוט (באוקראינית: Мари́на Вале́ріївна Кру́ть; נולדה ב-21 בפברואר 1996), ידועה בשם המשפחה שלה קרוט (באוקראינית: Krutь), היא זמרת, מלחינה, כותבת ונגנית בנדורה אוקראינית.
ביוגרפיה > שנותיה הראשונות

קרוט נולדה ב-21 בפברואר 1996 בחמלניצקי שבאוקראינה למשפחה פרולטריונית. היא סיימה את לימודיה בבית הספר לאמנויות בעיר הולדתה בכיתת הבנדורה. לאחר מכן המשיכה ללמוד באופן אקדמאי במכללה למוזיקה בחמלניצקי על שם ודיסלב זרמבה. במהלך שנים אלו זכתה במספר תחרויות כישרונות אוקראיניות בפרט וסלאביות ככלל. קרוט התגוררה עם משפחה מעוטת יכולת, ומגיל 15 החלה לכלכל את עצמה מכספים שהרוויחה בהופעות שונות. היא חסכה כמה חודשים לטובת הוצאת אלבום הבכורה שלה, haltur, ולאחר סיום הלימודים במכללה עברה לגור ברפובליקה העממית של סין כדי לפתח את יצירותיה המוזיקליות ולפרסמן.
ביוגרפיה > קריירה

בשנת 2017 השתתפה קרוט בעונה השמינית של "The X Factor", שם ביצעה בשלב האודישן את השיר "הללויה" של לאונרד כהן. היא עברה לשלב מחנה האימונים פה אחד על ידי ארבעת השופטים, שם ביצעה את "Ноченька" של טינה קרול. היא הודחה בשלב בתי השופטים ולא עברה לשלב ההופעות החיות. בשנת 2018 הוציאה את אלבומה השני, Arche, ובשנת 2019 את המיני-אלבום Albino.
ב-5 בפברואר 2020 הוציאה לאור את השיר "99", אתו השתתפה בקדם האוקראיני לאירוויזיון 2020. שלושה ימים לאחר מכן הופיעה בשלב חצי הגמר, וקיבלה את מספר הנקודות הגבוה ביותר מחבר השופטים ומהקהל (8 מהשופטים ו-8 מהקהל). בשלב הגמר הגיעה למקום השלישי לאחר שקיבלה 9 נקודות. המנצחת באותו אירוע הייתה להקת גו איי עם השיר "Solovey".
ב-17 בנובמבר 2022 נחשף כי קרוט עתידה להשתתף בקדם האוקראיני לאירוויזיון 2023 פעם נוספת. שירה היה "Kolyskova", והיא הגיעה למקום השני. שלושה ימים לאחר הגמר הארצי חשפה רשות השידור האוקראינית כי קרוט, שהגיעה למקום השני, ערערה על ניצחונם של טבורצ'י, בטענה שהם השתמשו בקול ליווי אסור במהלך שירם (קולו של הסולן נשמע פעמיים בהופעה החיה). דמיטרו שורוב, המפיק של האירוע, סקר את הופעת הצמד פעם נוספת והצהיר כי הוא אינו מאמין שהייתה אי-עמידה בכללי הקדם מצדם. הוא ציין כי ייתכן שמדובר בטעות טכנית קלה, בשל תנאי ההפקה הקשים במקום סודי. כמו כן, הוגשה תלונה על כך ש-"Heart of Steel" הופץ על ידי חברת התקליטים הרוסית "בליב מיוזיק". אולם לבסוף תלונה זו נגנזה עקב חוסר ראיות.
הערות שוליים

↑  "Марина Круть: бандура — це круто, бандура — це KRUTЬ | Новини | Українське радіо". www.nrcu.gov.ua (באוקראינית). נבדק ב-2020-02-06.
↑  "Новини Хмельницького "Є"". ye.ua (באוקראינית). נבדק ב-2020-02-06.
↑  "Хто така Марина Круть: інтерв'ю з фавориткою Нацвідбору на «Євробачення-2020»". СЛУХ. אורכב מ-המקור ב-15 בפברואר 2022. נבדק ב-18 באפריל 2022. {{cite web}}:  (עזרה)
↑  "KRUTЬ - 99: учасниця представила пісню для Нацвідбору-2020 | Телеканал СТБ" (באוקראינית). 2020-02-05. אורכב מ-המקור ב-6 בפברואר 2020. נבדק ב-2020-02-06. {{cite web}}:  (עזרה)
↑  "Хмельничанка Марина Круть потрапила до фіналу Нацвідбору Євробачення 2020". suspilne.media. אורכב מ-המקור ב-11 באוגוסט 2020. נבדק ב-2020-02-08. {{cite web}}:  (עזרה)
↑  "Оргкомітет Нацвідбору Євробачення розглянув звернення KRUTЬ". suspilne.media (באוקראינית). 2022-12-20. נבדק ב-2022-12-27.
↑  Granger, Anthony (2022-12-20). "🇺🇦 Ukraine: KRUTЬ Appealed Against TVORCHI's Performance in Vidbir 2023". Eurovoix (באנגלית). נבדק ב-2022-12-26.
| --- | --- |
בקרת זהויות :  MusicBrainz: bd2f0020-a23b-41d6-8579-cb8691a6305c
קונסטנטין סילבסטרי

| --- | --- |

 לידה:  31 במאי 1913 בוקרשט, ממלכת רומניה 
 פטירה:  23 בפברואר 1969 (בגיל 55) לונדון, הממלכה המאוחדת 
 מקום קבורה:  בורנמות' 
 מוקד פעילות:  הממלכה המאוחדת, רומניה 
 מקום לימודים:  האוניברסיטה הלאומית למוזיקה בבוקרשט 
 סוגה:  מוזיקה קלאסית 
 שפה מועדפת:  אנגלית, רומנית 
 כלי נגינה:  פסנתר 
 
קונסטנטין ניקולאיה סילבסטרי (ברומנית: ‏Constantin Silvestriקובץ:Ro-Constantin Silvestri.ogg‏Ⓘ‏, 13 במאי 1913 - 23 בפברואר 1969) היה מנצח ומלחין רומני. ב-1958 ערק מרומניה הקומוניסטית לאנגליה וב-1967 קיבל  אזרחות בריטניה